Държавен вестник, бр. 16, 2018 г., стр. 127

БРОЙ  16	
Д Ъ Р Ж А В Е Н  В Е С Т Н И К 	
СТР.  127  
Обосновката на радиационната защита е 
неразделна част от проектната документация 
на обекта.
Обосновка на радиационната защита се 
изисква и при реконструкция на съществуващ 
обект с ИЙЛ, когато това е свързано с промяна 
на ИЙЛ и на условията и мерките за радиаци-
онна защита в обекта. 
8. В обосновката на радиационната защита 
по т. 7 се включва:
8.1. Описание и обосновка на предвидената 
дейност и технологията по използване на ИЙЛ 
в съответния обект.
8.2. Описание на конструкцията и техниче-
ските характеристики на предвидените ИЙЛ, 
включително: видове радионуклиди; единична и 
обща активност, физична и химична форма на 
радиоактивните източници; максимално допус-
тими активности на радиоактивните източници 
по работни места; средно годишно потребление 
на открити източници; максимално захранващо 
напрежение, максимален работен ток и потре-
бяема електрическа мощност за генератори 
на йонизиращи лъчения или за ускорители на 
заредени частици; допустим брой едновременно 
работещи уредби с ИЙЛ на определено място; 
специфични ограничителни условия, поставени 
от производителя на даден ИЙЛ.
8.3. Описание и схематично разположение на 
избраната площадка за строителство на обект 
с ИЙЛ, оценка за съответствие на площадката 
с нормативните изисквания за радиационна 
защита.
8.4. Описание на вероятни сценарии и пъ-
тища на облъчване за лица от персонала и 
населението при извършване на предвидените 
дейности в обекта, оценка на очакваните дози 
при нормални условия на работа и при аварийни 
ситуации в обекта.
8.5. Описание на методиката, използвана 
за изчисляване на лъчезащитни (стационарни 
и нестационарни защитни прегради, защитни 
екрани, врати или лабиринти и др.), както и на 
предвидените защитни материали, дебелини и 
размери на лъчезащитните прегради, предви-
дени за обект с ИЙЛ. 
8.6. Схема на разположението на ИЙЛ и 
на работните помещения в контролираната 
и надзираваната зона, опис на обслужвани, 
полуобслужвани и необслужвани помещения 
в контролираната зона на обект с ИЙЛ. 
8.7. Описание на предвидените технически 
и организационни мерки за осигуряване на 
радиационна защита в проектирания обект с 
ИЙЛ при нормални и при аварийни условия, 
включително на вентилационни системи, сис-
теми за пречистване на радиоактивни газове и 
аерозоли, системи за спецканализация, звукови 
и светлинни сигнализации, автоматизирани 
защити и блокировки за недопускане на не-
контролирано облъчване.
8.8. Предвидени методи и технически сред-
ства за радиационен мониторинг на работ-
ната среда и за индивидуален дозиметричен 
контрол на персонала в обекта, препоръчан 
обем и честота на радиационния мониторинг, 
местоположение и брой на контролните точки 
за мониторинг.
8.9. Обосновани проектни контролни нива 
в работните помещения на обекта и дозови 
ограничения по отношение на ефективната 
и на еквивалентната доза за оптимизация на 
радиационната защита на персонала и лица 
от населението.
8.10. Очаквани количества, активности и 
радионуклиден състав на генерираните радио­
активни отпадъци в обекта.
8.11. Оценка на съответствието с норма-
тивните изисквания за радиационна защита, 
приложими за конкретния обект с ИЙЛ. 
9. Оценката на мерките за радиационна 
защита е систематичен процес, който се про-
вежда при избор на площадка, проектиране, 
строителство, въвеждане в експлоатация, екс-
плоатация и извеждане от експлоатация на 
ядрено съоръжение или обект с ИЙЛ, с цел 
да се определи изпълнението на всички при-
ложими изисквания за радиационна защита в 
съответния проект. Проектирането и оценката 
на безопасността са елементи на един комплек-
сен итеративен процес.
Мерките за радиационна защита трябва 
да са насочени към ограничаване на дозите 
на професионално облъчвани лица и лица от 
населението под нормативно установените 
дозови граници и поддържане на дозите на 
облъчване на възможно най-ниското разумно 
достижимо ниво.
10. При проектиране на защита от външно 
облъчване (лъчезащитни конструкции) в ядрени 
съоръжения и обекти с ИЙЛ средногодишната 
стойност на проектната мощност на ефектив-
ната доза за работни помещения в даден обект 
се определя по формулата: 
Н = D/(k × h),
където D е годишната граница на ефектив-
ната доза за професионално облъчвани лица 
или за лица от населението;
k – коефициент на сигурност;
h – очакваната средна продължителност на 
облъчването на персонал от категория А или 
Б в обекти с ИЙЛ или на лица от населението 
за една година, изразена в брой часове.
Минималната стойност на коефициента 
на сигурност при проектиране е k=2,5 за 
професионално облъчвани лица и за лица от 
населението. 
11. При проектиране на защита от външно 
облъчване се отчита наличието на всички ИЙЛ 
в даден обект и перспективата за монтиране 
на допълнителни ИЙЛ в обекта. Отчитат се 
и предназначението на всяко едно помещение 
в обекта и категорията на лицата, подложени 
на професионално облъчване.
Проектните граници на мощността на ефек-
тивната доза, изчислена по формулата по т. 10, 
за професионално облъчвани лица от категория 
А или категория Б и за лица от населението 
са следните: